Diari Oficial de la Generalitat Valenciana


Sumari del DOGV 7563, del 03-07-2015 (2015/5915)

RESOLUCIÓ de 18 de juny de 2015, de la directora general de l'Institut Valencià de Finances (IVF), per la qual s'ordena la publicació de la Relació de Llocs de Treball de l'IVF, aprovada pel Consell General de l'IVF en la sessió realitzada el 27 de març de 2015.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7563

Data del DOGV
:   03-07-2015

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2015/5915


Data del document
:   18-06-2015

Organisme emissor
:   Institut Valencià de Finances

Tipus de document
:   Resolució

Descriptors 

:   * Institut Valencià de Finances
    * concurs administratiu

RESOLUCIÓ de 18 de juny de 2015, de la directora general de l'Institut Valencià de Finances (IVF), per la qual s'ordena la publicació de la Relació de Llocs de Treball de l'IVF, aprovada pel Consell General de l'IVF en la sessió realitzada el 27 de març de 2015. [2015/5915]  
El Govern Valencià, en el marc dels compromisos adquirits en matèria d'estabilitat pressupostària i sostenibilitat financera, ha adoptat una sèrie de mesures d'ajust, a fi d'obtindre una reordenació del sector públic valencià i contracció del gasto públic. Mesures que tenen un clar suport legal i un objectiu definit, com és l'obtenció d'un sector públic sostenible, eficaç i eficient, que no supose un llast per al dèficit públic i per a la qualitat dels servicis públics.  
  
Entre les esmentades mesures, el Consell ha dictat el Decret 7/2012, de 19 d'octubre, de Reestructuració i Racionalització del Sector Públic Empresarial i Fundacional de la Generalitat, en la disposició addicional primera del qual s'establix que tots els ens del sector públic hauran de redimensionar les seues plantilles de personal i adoptar les seues condicions laborals a l'actual situació econòmica.  
Com a conseqüència de tot això l'IVF ha dut a terme un procés de reorganització, dins del qual s'inclou l'elaboració d'una Relació de Llocs de Treball (RLT), adequada a les noves necessitats de l'entitat.  
  
Esta RLT, la publicació del qual es pretén, conté, la denominació de cada lloc, les seues característiques essencials (número, denominació i grup), les retribucions complementàries que li corresponguen, els requisits exigits per al seu exercici, els mèrits, si és el cas, i la forma de provisió.  
No es publiquen les funcions dels llocs, sense que això res obste a la plena vigència de les que tenen assignades cada lloc d'acord amb la seua classificació.  
La Direcció General del Sector Públic, en data 26 de març de 2015, ha emés un informe favorable a la proposta de RLT remesa per l'IVF, de conformitat amb les competències atorgades a esta direcció general per l'article 51.6 ter del Decret 20/2013, de 25 de gener, del Consell, pel qual s'aprova el Reglament orgànic i funcional de la Conselleria d'Hisenda i Administració Pública, modificat pel Decret 65/2014, de 2 de maig, del Consell i pel Decret 128/2014, de 25 de juliol, del Consell.  
  
El Consell General realitzat el 27 de març de 2015 acorda, en virtut de les competències atorgades per l'article 6.e del Reglament d'organització i funcionament de l'Institut Valencià de Finances, aprovat per Decret 15/2014, de 24 de gener, del Consell, (DOCV 7202, 29.01.2014), l'aprovació de la RLT condicionada a l'informe favorable de la Direcció General de Pressupostos.   
La Direcció General de Pressupostos de la Conselleria d'Hisenda i Administració Pública ha autoritzat, en data 28 d'abril de 2015, la massa salarial que es desprén de la valoració de la RLT coincident amb la de l'informe de la Direcció General del Sector Públic, segons el que establix l'article 30 de la Llei 8/2014, de 26 de desembre, de Pressupostos de la Generalitat per a l'exercici 2015.  
La relació de llocs de treball ha sigut negociada amb el comité d'empresa d'acord amb el que establix la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, en sengles reunions de data 15 d'abril de 2014 i 13 de febrer de 2015, respectivament.  
Per tot el que s'ha exposat anteriorment, en virtut de les competències atorgades per l'article 11.b del Reglament d'Organització i Funcionament de l'Institut Valencià de Finances, resolc:  
  
Primer i únic  
Publicar la Relació de Llocs de Treball en el Diari Oficial de la Comunitat Valenciana.  
  
Contra la present resolució, que esgota la via administrativa, podrà interposar-se un recurs contenciós administratiu en el termini de dos mesos, comptador des de l'endemà de la notificació, davant de la Sala Contenciosa Administrativa del Tribunal Superior de Justícia. No obstant això, potestativament es podrà interposar un recurs de reposició en el termini d'un mes, comptador des de l'endemà de la notificació, davant del mateix òrgan que ha dictat l'acte que es recorre.  
  
València, 18 de juny de 2015.- La directora general: Mariona Roger Rull.